hotchpotch/miracl-hf-unified huggingface dataset:
শিবপুরি নাগার্জুন জাতীয় উদ্যান
শিবপুরি নাগার্জুন জাতীয় উদ্যান হলো নেপালের নবম জাতীয় উদ্যান এবং এটি ২০০২ সালে প্রতিষ্ঠিত। এটি দেশের কাঠমান্ডু উপত্যকার উত্তর প্রান্তের মধ্য পাহাড়ের উপর অবস্থিত এবং উচ্চতার শিবপুরি শৃঙ্গের উপর ভিত্তি করে এর নামকরণ করা হয়েছে। ২৩টি পল্লী উন্নয়ন সমিতি সংযুক্ত করে, এটি কাঠমান্ডু, নুয়াকোট এবং সিন্ধুপালচোক জেলায় -এর একটি অঞ্চল জুড়ে বিস্তৃত। এটির পশ্চিম দিকে, সংরক্ষিত অঞ্চলটি ধাদিঙ জেলা পর্যন্ত প্রসারিত।
কাঠমান্ডু উপত্যকার পাশাপাশি দৈনন্দিন কয়েক শত হাজার ঘন লিটারের পানির সরবরাহ করে বলে, এই অঞ্চলটি সবসময় একটি গুরুত্বপূর্ণ পানি অববাহিকা ছিল। ১৯৭৬ সালে, অঞ্চলটি একটি সংরক্ষিত জলবিভাজিকা এবং বন্যপ্রাণী সংরক্ষণ হিসেবে প্রতিষ্ঠিত হয়। ২০০২ সালে, প্রাথমিক দিকে আচ্ছন্ন করার কারণে, অঞ্চলটি সংবাদপত্রে শিবপুরি জাতীয় উদ্যান হিসেবে প্রকাশিত হয়। উদ্যানটিকে ২০০৯ সালে নাগার্জুন অরণ্যের আচ্ছাদন দ্বারা প্রসারিত করা হয়।
উদ্যানটির মধ্যে রয়েছে কিছু ঐতিহাসিক, ধার্মিক স্থান এবং স্থানীয় লোক ও পর্যটকদের জন্য একটি জনপ্রিয় ভ্রমণের রাস্তা।
উদ্যানটি গ্রীষ্মমণ্ডলীয় এবং নাতিশীতোষ্ণ জলবায়ু মধ্যবর্তী একটি সংক্রমণগত স্থানে অবস্থিত। মৌসুমি বায়ুর সময় ৮০%-এর সাথে, এখানে মে থেকে সেপ্টেম্বর পর্যন্ত প্রায় বার্ষিক বৃষ্টিপাত হয়। শীতকালে তাপমাত্রা থেকে গ্রীষ্মকালে পর্যন্ত বৃদ্ধি পায় ।
উদ্যানে প্রচলিত উদ্ভিদ বর্ধন-প্রক্রিয়া হলো -এর উচ্চতার মধ্য পাহাড়ের জঙ্গল, এর মধ্যে রয়েছে:
উচু উচ্চতায়, রোগ-নিরাময়ী ভেষজ উদ্ভিদের একটি জাত উন্নতি লাভ করে। উদ্ভিদবিজ্ঞানীরা ১২৯ প্রজাতির মাশরুম এবং ২,১২২টি পুষ্পসংক্রান্ত প্রজাতিকে (যার মধ্যে ৪৪৯টি হলো সংবাহী উদ্ভিদ এবং ১৬টি হলো স্থানীয়) নথিপত্র করেছেন।
২০০২ সাল থেকে এই সংরক্ষিত অঞ্চলে প্রাণী বৈচিত্র্য নিয়ে অনেক জরিপ সম্পন্ন করা হয়। জুলাই ২০০৩ থেকে জুলাই ২০০৪ সাল পর্যন্ত সম্পন্ন করা একটি ক্ষেত্র গবেষণায়, ভারতীয় চিতাবাঘ, বন বিড়াল, বড় বাঘডাশ, পাতিশিয়াল, হিমালয়ী কালো ভাল্লুক, হলুদগলা মার্টিন, ছোট এশীয় বেজি, হিমালয়ী গরাল, বাকল ছাগল, বুনো শূকর, রেসাস বানর, হনুমান লেঙ্গুর, চায়না বনরুই, ভারতীয় ঝুঁটিওয়ালা সজারু, রয়লের পিকা, কালোগ্রীব খরগোশ, কমলাপেট কাঠবিড়ালি, ফন-বর্ণের ইঁদুর, হজসন্সের বাদামী-বর্ণবিশিষ্ট দজ্জাল এবং কালো ইঁদুর সনাক্ত করা হয়। ২০১০ সালে, মেঘলা চিতা, চিতা বিড়াল, বন বিড়াল, বড় ভারতীয় গন্ধগোকুল, মুখোশধারী গন্ধগোকুল, কাঁকড়াভুক বেজী, বনরুই, রেসাস বানর এবং হলুদগলা মার্টিন ক্যামেরা বন্দি হয়। ২০০৮ সালে, উদ্যানের ভিতরের নাগার্জুন গুহার প্রবেশপথে মধ্যবর্তী, বড় এবং বড় কানওয়ালা অশ্বনাল-আকৃতির বাদুড় কপট জালে ধরা পড়ে। আরো সম্প্রতি এখানে হিমালয়ী সেরোকে নথিপত্র করা হয়।
উদ্যানের পশ্চিম অংশে, ২০০৯ সালের গ্রীষ্মকালে হারপেটোলজিস্টরা কেউটে সাপ, হিমালয়ী কিলবেক, জলপাই-বর্ণের পূর্ব-এশিয়ান সরু সাপ, ভীতু কৃমি-ভক্ষক সাপ, বিচিত্র বর্ণের পাহাড়ি গিরগিটি, বাগানের গিরগিটি, সোনালী স্কিন্ক, সিকিম স্কিন্ক, কুনো ব্যাঙ, লম্বা পা-ওয়ালা ঝিল্লি ব্যাঙ এবং শিংওয়ালা ব্যাঙের সম্মুখীন হন।
পক্ষীবিদরা ৩১৮টি পাখির প্রজাতিকে নথিপত্র করেছেন, যার মধ্যে রয়েছে ইউরেশীয় ঈগল-পেঁচা, পাতলা-কুঠারবিশেষ পরশু বেবলার, সাদা-কণ্ঠভূষিত ফ্লাইক্যাচার, দাগ-টানা কোকিল-ঘুঘু এবং সোনালীগলার বারবেট।
পাপুয়া (প্রদেশ)
পাপুয়া ইন্দোনেশিয়ার বৃহত্তম এবং পূর্বাঞ্চলীয় প্রদেশ, পশ্চিম নিউ গিনির অধিকাংশ অংশ নিয়ে এটি গঠিত। পাপুয়া প্রদেশের পূর্বে পাপুয়া নিউ গিনি দেশের এবং পশ্চিমে পশ্চিম পাপুয়া প্রদেশের সীমানা রয়েছে। ২০০২ সাল থেকে পাপুয়া প্রদেশের বিশেষ স্বায়ত্তশাসন মর্যাদা রয়েছে। এই মর্যাদাটি একটি বিশেষ অঞ্চল তৈরি করে। এর রাজধানী জয়পুরা। এটি পূর্বে ইরিয়ান জয় (এবং পূর্বে পশ্চিম ইরিয়ান বা ইরিয়ান বারাত) নামে পরিচিত ছিল এবং ইন্দোনেশীয় নিউ গিনির অন্তর্ভুক্ত ছিল। ২০০২ সালে বর্তমান নাম গৃহীত হয়েছিল এবং ২০০৩ সালে পাপুয়া প্রদেশের পশ্চিম অংশ থেকে পশ্চিম পাপুয়া প্রদেশ তৈরি করা হয়েছিল।
প্রদেশটির জন্য পাপুয়া নামটি ইন্দোনেশিয়ায় সরকারি এবং আন্তর্জাতিকভাবে স্বীকৃত নাম।
পাপুয়া প্রদেশটি দেশের তিনটি প্রদেশের মধ্যে একটি, যেটি বিশেষ স্বায়ত্তশাসনের মর্যাদা অর্জন করেছে, অন্য প্রদেশ দুটি হলো আচে এবং পশ্চিম পাপুয়া। ২১/২০০১ আইন অনুযায়ী বিশেষ স্বায়ত্তশাসনের মর্যাদাটি ("ইউইউ নোমোর ২১ তাহুন ২০০১ তান্তং ওটোনিমি খুসুস পাপুয়া", বাংলা: পাপুয়া জন্য বিশেষ স্বায়ত্তশাসন সংক্রান্ত আইন নম্বর ২১ বছর ২০০১) পাপুয়ার প্রাদেশিক সরকার প্রশাসনকে সকল খাতে কর্তৃত্ব প্রদান করে, শুধুমাত্র পাঁচটি কৌশলগত এলাকার পররাষ্ট্রনীতি বিষয়ক, নিরাপত্তা ও প্রতিরক্ষা বিষয়ক, আর্থিক ও রাজস্ব বিষয়ক, ধর্ম এবং বিচার বিভাগ ব্যতীত। প্রদেশের জেলা ও পৌরসভা কর্তৃপক্ষের নিয়ন্ত্রণ করতে বিশেষ স্বায়ত্বশাসন বাস্তবায়নের জন্য স্থানীয় আইন প্রণয়ন করার ক্ষেত্রে প্রাদেশিক সরকারের ক্ষমতা রয়েছে। বিশেষ স্বায়ত্তশাসনের মর্যাদার কারণে, পাপুয়া প্রদেশটি বিশেষ স্বায়ত্তশাসন তহবিল থেকে অর্থ লাভ করে, যা তার আদিবাসী জনগণের উপকার করার জন্য ব্যবহার করা যেতে পারে। কিন্তু প্রদেশটির আর্থিক ক্ষমতা কম এবং এটি নিঃশর্ত স্থানান্তর ও উপরে উল্লেখিত বিশেষ স্বায়ত্তশাসন তহবিলের উপর অত্যন্ত নির্ভরশীল, যেটি ২০০৮ সালে মোট রাজস্বের প্রায় ৫৫% ছিল।
পাপুয়া প্রদেশের নারী প্রতি শিশুর প্রজনন হার হলো ২.৯। ২০০০ সালের ইন্দোনেশিয়ার আদমশুমারি অনুযায়ী জনসংখ্যা ১.৯ মিলিয়ন থেকে বেড়ে ২০১০ সালের আদমশুমারি অনুযায়ী ২.৯ মিলিয়ন হয় এবং আনুষ্ঠানিকভাবে ২০১৪ সালে জনসংখ্যা প্রায় ৩.৫ মিলিয়ন হয়। ১৯৯০-এর দশকের গোড়ার দিকে পাপুয়ার জনসংখ্যা বৃদ্ধির হার ছিল সমস্ত ইন্দোনেশিয়ার প্রদেশগুলোর মধ্যে সর্বোচ্চ, যা বছরে ৩%-এরও বেশি।
২০১০ সালের আদমশুমারি অনুসারে, পাপুয়ানদের ৮৩.১৫% নিজেদেরকে খ্রিস্টান হিসেবে চিহ্নিত করেছিল, যার মধ্যে ৬৫.৪৮% প্রোটেস্ট্যান্ট এবং ১৭.৬৭% রোমান ক্যাথলিক। প্রদেশটির জনসংখ্যার ১৫.৮৮% জনগণ মুসলমান ছিল এবং ১%-এরও কম ছিল বৌদ্ধ বা হিন্দু। অনেক পাপুয়ানরা ঐতিহ্যগতভাবে সর্বপ্রাণবাদ ধর্ম পালন করেন। কিছু পাপুয়ানরা খ্রিস্টধর্মের মত অন্যান্য ধর্মের সাথে মিশ্রিত আধ্যাত্মিক মতবাদে বিশ্বাস করেন।
টিল্ডা সুইন্টন
ক্যাথরিন মাটিল্ডা সুইন্টন (জন্ম: ৫ নভেম্বর ১৯৬০) হলেন একজন ব্রিটিশ অভিনেত্রী। তিনি স্বাধীন চলচ্চিত্র ও মূলধারার বাণিজ্যিক চলচ্চিত্রে অভিনয় করে খ্যাতি অর্জন করেছেন। ২০০৭ সালে "মাইকেল ক্লেটন" চলচ্চিত্রে কারেন ক্রাউডার চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও বাফটা পুরস্কার অর্জন করেন। এছাড়া তিনি ২০০৩ সালের "ইয়ং অ্যাডাম" চলচ্চিত্রে অভিনয় করে শ্রেষ্ঠ অভিনেত্রী বিভাগে বাফটা স্কটল্যান্ড পুরস্কার জয় লাভ করেন, ২০০৮ সালে ব্রিটানিয়া অ্যাওয়ার্ডস লাভ করেন এবং তিনটি গোল্ডেন গ্লোব পুরস্কারের মনোনয়ন লাভ করেন।
ট্যাটুম ওনিল
ট্যাটুম বিয়াট্রিচ ওনিল (; জন্ম: ৫ নভেম্বর ১৯৬৩) হলেন একজন মার্কিন অভিনেত্রী ও লেখিকা। তিনি প্রতিযোগিতামূলক একাডেমি পুরস্কার জয়ী কনিষ্ঠতম ব্যক্তি, ১৯৭৪ সালে "পেপার মুন" চলচ্চিত্রে অ্যাডি লগিন্স চরিত্রে তার কাজের জন্য তিনি মাত্র দশ বছর বয়সে শ্রেষ্ঠ পার্শ্ব অভিনেত্রীর জন্য একাডেমি পুরস্কার জয় করেন। এছাড়া তিনি কিশোরী বয়সে "দ্য ব্যাড নিউজ বেয়ারস" (১৯৭৬), "নিকেলোডেন" (১৯৭৬), এবং "লিটন ডার্লিংস" (১৯৮০) চলচ্চিত্রে অভিনয় করেন।
পরবর্তীকালে তিনি "সেক্স অ্যান্ড দ্য সিটি", "এইট সিম্পল রুলস" ও "ল অ্যান্ড অর্ডার: ক্রিমিনাল ইনটেন্ট" টিভি ধারাবাহিকে অভিনয় করেন। ২০০৬ থেকে ২০০৭ সালে তিনি মাই নেটওয়ার্কের টিভি ধারাবাহিক "উইকড উইকড গেমস"-এ ব্লিদ হান্টার চরিত্রে অভিনয় করেন।
মৌটুসী বিশ্বাস
মৌটুসী বিশ্বাস একজন বাংলাদেশী মডেল এবং অভিনেত্রী। তিনি একুশে টেলিভিশন চ্যানেলে প্রচারিত অ্যাডভেঞ্চার বাংলাদেশ অনুষ্ঠান দিয়ে তার টেলিভিশন অভিনয় যাত্রা শুরু করেন।
তিনি ২০১১ সালে এটিএন বাংলা টেলিভিশনে শেরা রন্দন শীলিকে হোস্ট করেন।
মিতা খাতুন
মিতা খাতুন বাংলাদেশী জাতীয় মহিলা কাবাডি খেলোয়াড় যিনি ২০১৪ এশিয়ান গেমসে ব্রোঞ্জ পদক জেতা কাবাডি দলের অংশ ছিলেন।
মাহফুজা আক্তার
মাহফুজা আক্তার কিরণ (জন্ম ১৯৬৬/৬৭) একজন বাংলাদেশী ফুটবল প্রশাসক এবং ফিফা কাউন্সিলের সদস্য।
২০১৭ সালের মে মাসে মাহফুজা এশিয়ান ফুটবলের জন্য সংরক্ষিত ফিফা কাউন্সিলের আসনের জন্য অস্ট্রেলিয়ান মোয়া ডোড পরাজিত করেছিলেন।
বিবিসি ওয়ার্ল্ড সার্ভিসের একটি সাক্ষাত্কারে মাহফুজার ব্যাপকভাবে সমালোচনা" করা হয়েছিল যখন তিনি বর্তমান মহিলা বিশ্ব চ্যাম্পিয়নদের "কোরিয়া", "জাপান", এবং যুক্তরাষ্ট্রের উত্তর দেওয়ার জন্য সংগ্রাম করেছিলেন।
এনডিটিভি
এনডিটিভি ১৯৮৮ সালে সাংবাদিক রাধিকা রয় কর্তৃক প্রতিষ্ঠিত ভারতীয় টেলিভিশন মিডিয়া কোম্পানি। এনডিটিভি'র ২৫তম প্রতিষ্ঠা বার্ষিকীতে রাধিকা রয়ের স্বামী প্রন্নয় রয় বলেন, "এনডিটিভি প্রতিষ্ঠার কয়েক সপ্তাহ পর আমি যোগদান করেছিলাম"। এনডিটিভি, নিউ দিল্লি টেলিভিশন লিমিটেডের সংক্ষিপ্ত রূপ। এনডিটিভি'র প্রথম টেলিভিশন অনুষ্ঠান " দ্য ওয়ার্ল্ড দিস উইক" শুরু হয় ১৯৮৮ সালের নভেম্বর মাসে।
এনডিটিভি গ্রুপের পরিচালিত চ্যানেলেসমূহ
মিনু হক
মিনু হক (বিবাহ-পূর্ব, বিল্লাহ) একজন বাংলাদেশী নৃত্যশিল্পী এবং কোরিওগ্রাফার। তিনি ওড়িশি নৃত্যে বিশেষ দক্ষ।
হক ৫ বছর বয়সে নাচ শুরু করেন। তিনি দুলাল তালুকদারের প্রশিক্ষিত ছিলেন। পরে তিনি ১৯৬৭ সালে বুলবুল ললিতকলা একাডেমি তে যোগদান করেন। ১৯৬৮ সালে তিনি মতিঝিল গার্লস হাই স্কুল থেকে ম্যাট্রিক্স সম্পন্ন করেন।
১৯৭১ সালে বাংলাদেশের মুক্তিযুদ্ধ চলাকালে হক ভারতের আগরতলা (ফিল্ড সেক্টর ২), বিশ্রমগঞ্জে নার্স হিসেবে কর্মরত ছিলেন। ১৯৭৭ সালে তিনি ঢাকা বিশ্ববিদ্যালয়ের মনোবিজ্ঞানে মাস্টার্স সম্পন্ন করেন। তিনি বাংলাদেশ নৃত্যশিল্পী সমিতির সাথে যুক্ত। তিনি ১৯৯৭ সালে পল্লবী ডান্স সেন্টার নামক একটি ওড়িশি নাচের স্কুল প্রতিষ্ঠা করেন।
তিনি বাংলাদেশ নৃত্য শিল্পী সংস্থার সভাপতি হিসেবে দায়িত্ব পালন করছেন।
তিনি শহীদুল হককে বিয়ে করেছেন। একসঙ্গে তাদের দুই পুত্র আছে।. অভিনেত্রী শিমূল ইউসুফ তার বোন তার আরেক বোন সারাহ মাহমুদ সঙ্গীত শিল্পী আলতাফ মাহমুদকে বিয়ে করেছিলেন।
চেঙ্গিজ খান আন্তর্জাতিক বিমানবন্দর
চেঙ্গিজ খান আন্তর্জাতিক বিমানবন্দর (, "Çingis hán olon ulsîn niseh búdal", ) মঙ্গোলিয়ার রাজধানী থেকে  দক্ষিণ পশ্চিমে উলানবাটরে অবস্থিত আন্তর্জাতিক বিমানবন্দর। এটি দেশটির বৃহত্তম আন্তর্জাতিক বিমান সুবিধা।
বুয়ান্ত উখা বিমানবন্দর (, "Buyant-Uhá niseh onğocnî töw búdal") নামে এই বিমানবন্দরটি ১৯৫৭ সালের ১৯শে ফেব্রুয়ারি রাশিয়ার ইর্কউতস্ক এবং চীনের বেইজিংগামী ইলসিয়ুসিন ২-১৪ বিমান উড্ডয়নের মাধ্যমে আন্তর্জাতিক বিমানবন্দর হিসেবে যাত্রা শুরু করে। অবশ্য, মুলত ১৯৬১ সাল থেকে নিয়মিত বিমান উড্ডয়ন শুরু হয়। ১৯৮৬ সালে বিমানবন্দরটির টার্মিনাল আন্তর্জাতিক বিমান উড্ডয়নের জন্য উন্মুক্ত করা হয়। এশীয় উন্নয়ন ব্যাংকের সহায়তায় ১৯৯৪ থেকে ১৯৯৭ সালে আইসিএও মান সঙ্গে বিমানবন্দরটির অনুবর্তী করতে ধরণের সংস্কার চালানো হয়।
মঙ্গোলিয়ার বীর চেঙ্গিজ খান কর্তৃক মঙ্গোলিয়ার ৮০০তম প্রতিষ্ঠা বার্ষিকী উপলক্ষ্যে ২১শে ডিসেম্বর ২০০৫ সালে বিমানবন্দরটির নাম চেঙ্গিজ খান আন্তর্জাতিক বিমানবন্দর করা হয়।
২০১৯ সালে খোসিগত ভ্যালে বিমানবন্দর দ্বারা এই বিমানবন্দর প্রতিস্থাপিতহবে বলে পরিকল্পনা নেয়া হয়েছে। বর্তমান বিমানবন্দরের কার্যক্রম সংক্ষিপ্তাকারে কিছুটা পরিচালিত হচ্ছে। একটি রানওয়েরই এক পাশে আগত বিমানের জন্য এবং অপর পাশটি বিমানবন্দর ছেড়ে যাওয়া বিমান উড্ডয়নের জন্য ব্যবহৃত হচ্ছে। নতুন খোসিগত ভ্যালে এই বিমানবন্দরটি অপেক্ষাকৃত বৃহদাকৃতির হতে যাচ্ছে। এটি উলাবাটর শহরের কেন্দ্র থেকে   দক্ষিণে খোসিগত ভ্যালিতে অবস্থিত। চেক প্রজাতন্ত্র এই বিমানবন্দরের উন্নয়ন কাজে সহায়তা করেছে।
মঙ্গোলিয়ার সিভিল এভিয়েশনের সূত্রমতে, চেঙ্গিজ খান আন্তর্জাতিক বিমানবন্দর থেকে সবচেয়ে বেশী বিমান উড্ডয়ন করে দক্ষিণ কোরিয়ার ইনছন ও সউলের উদ্দেশ্যে। এরপরেই যথাক্রমে আছে চীনের বেইজিং ও রাশিয়ার মস্কো। এছাড়াও ইউরোপের দেশ জার্মানির বার্লিন ও তুরস্কের ইস্তানবুলের উদ্দেশ্যে ২০১৬ সালে যথাক্রমে ১৪,৩৫২ জন এবং ৩১,৫২৫ জন যাত্রী চেঙ্গিজ খান আন্তর্জাতিক বিমানবন্দর ব্যবহার করেছিল। অভ্যন্তরীণ যোগাযোগের ক্ষেত্রে খান বুমবাত বিমানবন্দরের উদ্দেশ্যে সবচেয়ে বেশি সংখ্যক বিমান উড্ডয়ন হয়।
বিমানবন্দরের প্রধান ভবনে অ্যারো মঙ্গোলিয়ার প্রধান অফিস রয়েছে। এছাড়াও মঙ্গোলিয়ার বিমান দূর্ঘটনা তদন্ত ব্যুরোর প্রধান অফিস বিমানবন্দরেই অবস্থিত। বিমানবন্দরটিতে একটি কার্গো হ্যাংগারও রয়েছে।
দক্ষিণেশ্বর স্কাইওয়াক
দক্ষিণেশ্বর স্কাইওয়াক হল পথচারীদের চলাচলের জন্য উত্তর কলকাতার দক্ষিণেশ্বরে অবস্থিত উড়াল সেতু। সেতুটি দক্ষিণেশ্বর রেলওয়ে স্টেশন থেকে শুরু হয়ে দক্ষিণেশ্বর কালিমন্দিরে শেষ হয়েছে। সেতুটি দক্ষিণেশ্বর কালিমন্দিরে পূর্ণ্যার্থীদের জন্য নির্মান করা হয়েছে। ২০১৮ সালের ৫ নভেম্বর পশ্চিমবঙ্গের মুখ্যমন্ত্রী মমতা বন্দ্যোপাধ্যায় সেতুটির শুভো উদ্বোধন করেন।
ইরাক অঙ্গীকার পদক
ইরাক অঙ্গীকার পদক হচ্ছে ইরাক সরকার কর্তৃক ২০১১ সালের ১১ই জুন শুরু করা একটি সামরিক প্রচারনা পদক। মার্কিন যুক্তরাষ্ট্রের প্রতিরক্ষা মন্ত্রণালয়ের সেক্রেটারিকে এক চিঠির মাধ্যমে ইরাকের প্রতিরক্ষামন্ত্রী সাদৌন আল-দলামি ইরাক যুদ্ধে অবদান রাখা সৈন্যদের এই পদক প্রদান করেন। আজ পর্যন্ত মার্কিন যুক্তরাষ্ট্র ও ইরাক যুদ্ধে অংশগ্রহণকারী সৈন্যরা এই পদক পরিধান করার অনুমতি পাননি। ২০১৩ সালে অবশ্য মার্কিন যুক্তরাষ্ট্র থেকে জানানো হয় যে, তারা এখনো ইরাকের সরকার থেকে সৈন্যদের দেয়ার জন্য পদক হাতে পায়নি। শুধুমাত্র ২০১১ সালের ১ই ডিসেম্বর ততকালীন সহকারী রাষ্ট্রপতি জো বাইডেনকে একমাত্র পদক উপহার দেয়া হয়েছিল।
পদক প্রাপ্তির জন্য একজন ব্যক্তিকে ১৯শে মার্চ ২০০৩ থেকে ৩১শে ডিসেম্বর ২০১১ সময়কালে অন্তত ৩০ দিন একটানা অথবা সর্বমোট ৬০ দিন ইরাকের সীমানার মাঝে সেবা প্রদান করতে হবে। ইরাকে, জল, স্থল এবং আকাশসীমা; যেকোনো সীমার মাঝে দায়িত্বপালন এক্ষেত্রে গ্রহণযোগ্য হয়। বিমানচালক ও বিমানকর্মীদের জন্য, ইরাকের আকাশ সীমায় বিভিন্ন মিশনে অংশগ্রহণ করে তাদের প্রতিটি দিনের অভিযানের জন্য মাত্র একদিন গণনা করা হবে। এছাড়াও যেসকল সদস্য ইরাকে যুদ্ধকালীন সময়ে দায়িত্বপালনের সময় আহত বা ক্ষতিগ্রস্থ হয়েছিলেন, তাদের ক্ষেত্রে উপরোক্ত সময় গণনা গ্রাহ্য হবে না।
অঙ্গীকার পদকটি ("প্রতিশ্রুতি পদক") হচ্ছে সোনালী বর্ণের এবং এনামেলসহ এর ব্যাস ১৯/১৬। সম্মুখভাগে ইরাকের যেসব অঞ্চলে অপারেশন চালানো হয়েছিল এতে তার প্রতিকায়ন করা হয়েছে। দুইটি লাইন দ্বারা টাইগ্রিস ও ইউফ্রেতিস নদীকে বোঝানো হয়, যা দ্বারা ""দুই নদীর দেশ"" বোঝানো হয়েছে; যা ইরাকের অন্য অনেক পরিচিতির মাঝে অন্যতম। দুইটি হাতের মাধ্যমে ইরাক এবং তার বন্ধু রাষ্ট্রদের বন্ধন ফুটিয়ে তোলা হয়েছে। একদম শীর্ষে থাকা একটি তারকা দ্বারা ইরাকের সাত সম্প্রদায়ের (সুন্নী, শিয়া, কুর্দ, তুর্ক, আসিরীয়, ইয়াজিদি, আরমেনীয়) মানুষের মধ্যকার একতা, উজ্জ্বল, উন্নত ও মুক্ত ভবিষ্যতের আশাবাদ ব্যক্ত করা হয়েছে। পদকটিতে একই সাথে আরবি ও ইংরেজি ভাষায় বৃত্তাকারে একটি লেখা উল্লেখ করা হয়েছে, যেন তা ইরাক ও তার বন্ধু সম্প্রদায়ের মধ্যকার ঘনিষ্ঠ সম্পর্ককে ফুটিয়ে তোলে।
পদকের অপরদিকে ইরাকের উজ্জ্বল ও আশাব্যঞ্জক ভবিষ্যতের প্রতীকরূপে একটি সূর্য খচিত রয়েছে। আড়াআড়িভাবে থাকা দুইটি তলোয়ার দ্বারা যৌথ বাহিনী ও ইরাকের নিরাপত্তা বাহিনীর যৌথ প্রচেষ্টায় ইরাকে গণতন্ত্র পুনঃপ্রতিষ্ঠার প্রচেষ্টাকে ফুটিয়ে তোলা হয়েছে। স্বর্ণ সম্মান ও উচ্চ পর্যায়ের অর্জনের প্রতীক। যৌথ প্রতিজ্ঞা ("Joint Commitment") ইংরেজি ও আরবি দুই ভাষাতেই লেখা রয়েছে, যেটি দ্বারা ইরাক ও তার বন্ধু রাষ্ট্রের একতা বোঝানো হয়েছে। পদকে খচিত তাল গাছের পাতা দ্বারা অভিযানে যৌথ বাহিনীর সদস্যদের আত্মত্যাগকে রূপক আকারে উপস্থাপন করা হয়েছে।
পদকের সবুজ রং ইসলাম, লাল রং স্বাধীনতার জন্য লড়াইয়ের সাহসিকতার প্রতি শ্রদ্ধাকে প্রকাশ করে। সাদা বর্ণ মহত্ত্ব এবং কালো বর্ণ ইসলামের সাফল্যকে বোঝায়। বাদামী রঙ দিয়ে মেসোপটেমিয়ার বালুকাবেলা উপস্থাপন করা হয়েছে।
শর্মীমালা
শর্মীমালা একজন বাংলাদেশী অভিনেত্রী। গৌতম ঘোষ পরিচালিত মনের মানুষ চলচ্চিত্রের মাধ্যমে তাঁর চলচ্চিত্র জগতে অভিষেক ঘটে। গাজী রাকায়েত এর পরিচালনায় মৃত্তিকা মায়া চলচ্চিত্রের প্রধান চরিত্রে অভিনয়ের জন্য জাতীয় চলচ্চিত্র পুরস্কার পান তিনি।
তিনি ঢাকার ইস্ট ওয়েস্ট ইউনিভার্সিটিতে বিবিএ পড়াশোনা করেছেন।
গোপাল বসু
গোপাল বসু (; জন্ম: ২০ মে, ১৯৪৭ - মৃত্যু: ২৬ আগস্ট, ২০১৮) পশ্চিমববঙ্গের কলকাতায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন। ১৯৭৪ সালে সংক্ষিপ্ত সময়ের জন্য ভারত দলের পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর ক্রিকেটে বাংলার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে অফ ব্রেক বোলিংয়ে পারদর্শিতা দেখিয়েছেন তিনি।
সমগ্র প্রথম-শ্রেণীর খেলোয়াড়ী জীবনে বাংলা দলের পক্ষেই কাটিয়ে দেন ও প্রভূতঃ সফলতা পান। একপর্যায়ে দলের অধিনায়কের দায়িত্ব পালন করেন তিনি। ৭৮টি প্রথম-শ্রেণীর খেলায় অংশ নিয়ে আট শতক ও ১৭টি অর্ধ-শতক সহযোগে ৩৭৫৭ রান তুলেছেন। এছাড়াও বল হাতে নিয়ে ৭২ উইকেট দখল করেছিলেন গোপাল বসু।
আন্তর্জাতিক ক্রিকেটের তুলনায় ঘরোয়া প্রথম-শ্রেণীর ক্রিকেটে বেশ সফলতার স্বাক্ষর রেখেছেন তিনি। প্রথম-শ্রেণীর ক্রিকেটে দীর্ঘ ইনিংস খেলার সক্ষমতা দেখিয়েছেন। ফলশ্রুতিতে, জাতীয় দলে অন্তর্ভূক্ত হন ও সিলন গমন করেন। সেখানে ক্রিকেট কিংবদন্তী সুনীল গাভাস্কারের সাথে ১৯৪ রানের জুটি গড়েন।
সমগ্র খেলোয়াড়ী জীবনে একটিমাত্র একদিনের আন্তর্জাতিকে অংশগ্রহণ করার সুযোগ পেয়েছেন গোপাল বসু। ভারত দলের পক্ষে কোন টেস্ট খেলার জন্য অন্তর্ভূক্ত হননি তিনি। ১৯৭৪ সালে ইংল্যান্ডের বিপক্ষে ওডিআইয়ে অংশ নেন। এরপর ১৯৭৪-৭৫ মৌসুমে ওয়েস্ট ইন্ডিজ গমনের উদ্দেশ্যে ১৪ সদস্যের তালিকায় তাঁকে রাখা হয়। কিন্তু মূল একাদশে খেলার সুযোগ পাননি ও এরপর আর তাঁকে দলে রাখা হয়নি।
ক্রিকেট খেলা থেকে অবসরগ্রহণের পর কলকাতাভিত্তিক ঢাকুরিয়া ক্রিকেট ক্লাবের প্রধান কোচের দায়িত্বে ছিলেন। ২৬ আগস্ট, ২০১৮ তারিখে হৃদরোগে আক্রান্ত হয়ে ৭১ বছর বয়সে বার্মিংহামে দেহাবসান ঘটে গোপাল বসুর।
ফয়সালাবাদ কৃষি বিশ্ববিদ্যালয়
ফয়সালাবাদ কৃষি বিশ্ববিদ্যালয় (ইউএএফ) পাকিস্তানের ফয়সালাবাদের একটি সরকারি কৃষি গবেষণা বিশ্ববিদ্যালয়। এটি পাকিস্তানের শীর্ষ বিশ্ববিদ্যালয়ে মাঝে চতুর্থ এবং ২০১৫ সালের এইচইসি শীর্ষ বিশ্ববিদ্যালয় তালিকা কৃষি ও ভেটেরিনারী বিজ্ঞান ক্ষেত্রে প্রথম স্থান অর্জন করে। বিশ্ববিদ্যালয়টি ২ জানুয়ারি ২০১৭ সালে কিউ.এস ওয়ার্ল্ড ইউনিভার্সিটি ৮০০টি শীর্ষ বিশ্ববিদ্যালয়ের মধ্যে প্রথম স্থান পেয়েছিল। পাকিস্তান কর্তৃক নিয়োগযোগ্যতা শীর্ষ এই প্রতিষ্ঠানটিকে অত্যন্ত সম্মানিত করেছে। গবেষণা বিশ্ববিদ্যালয়ে পাকিস্তানের শীর্ষ ৫টি প্রতিষ্ঠানের মধ্যে প্রথম বিশ্ববিদ্যালয়।
ফয়সালাবাদ কৃষি বিশ্ববিদ্যালয়, (পাঞ্জাবী / ; পূর্বে "পাঞ্জাব কৃষি কলেজ ও গবেষণা ইনস্টিটিউট" নামে পরিচিত ছিল) পাঞ্জাবের ফয়সালাবাদ শহরে অবস্থিত। এটি ১৯০৬ সালে অবিভাজিত পাঞ্জাবের উচ্চ কৃষি শিক্ষার প্রথম ও প্রধান প্রতিষ্ঠান হিসেবে প্রতিষ্ঠিত হয়েছিল। ১৯৪৭ সালে পাকিস্তান স্বাধীনতার পর এটি দেশের একমাত্র প্রধানত কৃষি প্রদেশ ছিল। পরবর্তী শিল্পায়ন ও বিকাশ সত্ত্বেও কৃষি তার অর্থনীতির প্রাণকেন্দ্র হিসেবে চিহ্নিত হয়। স্বাধীনতার পর পাকিস্তান সরকার খাদ্য ও শিক্ষা সম্পর্কিত জাতীয় কমিশনগুলোকে বিদ্যমান কৃষি ব্যবস্থা সংস্কারের জন্য এবং উন্নত কৃষি সম্ভাব্যতা বিকাশের জন্য পদক্ষেপ প্রণয়ন করার জন্য নিযুক্ত করে। কমিশন গবেষণা ও শিক্ষার জন্য এই বিশ্ববিদ্যালয় কৃষি গবেষণা ইনস্টিটিউট প্রতিষ্ঠার জন্য একটি আবেদন করেছে। পরবর্তীতে ১৯৬১ সালে এটি প্রাক্তন পাঞ্জাব কৃষি কলেজ ও গবেষণা ইনস্টিটিউটকে উন্নয়ন করে প্রতিষ্ঠা করা হয় ফয়সালাবাদ কৃষি বিশ্ববিদ্যালয়।
ফয়সালাবাদ কৃষি বিশ্ববিদ্যালয় ১৯৫০ একর ভূমির উপর নির্মিত ক্যাম্পাস ইতিহাসের সেরা এবং বর্তমান যুগের কৃষি ও সাম্প্রদায়িক কৃষি উন্নয়নের ব্যপক ভুমিকায় পালন করে আসছে। নতুন ক্যাম্পাস আধুনিক কৌশলে নির্মিত ব্লক একটি সংখ্যার সঙ্গে সুদৃশ্য সবুজ। পুরাতন ক্যাম্পাস ঐতিহ্যগত মুসলিম স্থাপত্য লক্ষ্য করা যায়। শহরের কেন্দ্রস্থল ঘড়ি টাওয়ার থেকে ২ কিলোমিটার দূরে অবস্থিত শহরটির কেন্দ্রস্থলে (ফয়সালাবাদ আন্তর্জাতিক বিমানবন্দরের প্রায় ১২ কিলোমিটার উত্তর-পূর্বে) প্রধান ক্যাম্পাস অবস্থিত। ইউএএএফ মালিকানাধীন এবং সাংস্কৃতিক সম্পদ জ্যোলোজি মিউজিয়াম, ইউএএফ আর্ট গ্যালারী, বিশ্ববিদ্যালয় লাইব্রেরী ইত্যাদি পরিচালনা করে। বিশ্ববিদ্যালয়ের অনুষদ ভিক্তিক ৮০০-এরও বেশি শিক্ষক নিয়োগ করে। বিশ্ববিদ্যালয়ের ছেলে এবং মেয়েদের হোস্টেল রয়েছে। এটি ৫,০০০-এরও বেশি ছাত্র এবং প্রায় ৩,০০০ ছাত্রী থাকার ব্যবস্থা রয়েছে। প্রিমিয়ার হোস্টেল হল জিন্নাহ হোস্টেল (পাকিস্তান মুহাম্মদ আলী জিন্নাহর প্রতিষ্ঠাতা), ইকবাল হল, ফাতিমা জিন্নাহ হোস্টেল এবং হ্যালি হল রয়েছে এই বিশ্ববিদ্যালয়ের হল।
পাইকপাড়া সরকারী প্রাথমিক বিদ্যালয়
' পাইকপাড়া সরকারী প্রাথমিক বিদ্যালয় বাংলাদেশ এর হবিগঞ্জ জেলা এর চুনারুঘাট উপজেলার পাইকপাড়া ইউনিয়ন এর অন্তর্ভুক্ত একটি শিক্ষা প্রতিষ্ঠান।
পাইকপাড়া গ্রামের নামানুসারে বিদ্যালয় এর নামকরণ করা হয়। স্থানীয় শিক্ষার প্রসার ঘঠানোর জন্য বাংলাদেশ সরকার এই বিদ্যালয় টি পাইকপাড়া ইউনিয়ন এ স্থাপন করেন।
জালালাবাদ
জালালাবাদ , অথবা ডিজালালাবাদ, পূর্বে ডাকা হত আদিনাপুর পূর্ব আফগানিস্তানের একটি শহর। এটি নঙ্গারহার প্রদেশের রাজধানী। জালালাবাদ মূলত কাবুল নদী এবং কুনার নদী তীরে অবস্থিত। এটি হাইওয়ে দিয়ে আনুমানিক পশ্চিমে কাবুলের সাথে সংযুক্ত হয়েছে এবং হাইওয়ে দিয়ে পূর্ব পাকিস্তানের পেশোয়ার শহর অবস্থিত। ২০১৫ সালের আদমশুমারীর আনুমানিক হিসাব অনুযায়ী জালালাবাদের জনসংখ্যা ছিল প্রায় ৩৫৬,২৭৪ জন এর মত, এটি আফগানিস্তানের পাঁচটি বৃহত্তম শহরগুলির মধ্যে অন্যতম একটি।
সতং সরকারী প্রাথমিক বিদ্যালয়
' সতং সরকারী প্রাথমিক বিদ্যালয় বাংলাদেশ এর হবিগঞ্জ জেলা এর চুনারুঘাট উপজেলার পাইকপাড়া ইউনিয়ন এর অন্তর্ভুক্ত একটি শিক্ষা প্রতিষ্ঠান।
সতং গ্রামের নামানুসারে বিদ্যালয় এর নাম রাখা হয়।স্থানীয় শিক্ষার্জন এর প্রসার ঘঠানোর জন্য বাংলাদেশ সরকার এই বিদ্যালয় পাইকপাড়া ইউনিয়ন স্থাপন করে।
বিদ্যালয় এ ১টি ভবন আছে।
কামা জেলা
কামা আফগানিস্তানের নঙ্গারহার প্রদেশের একটি জেলা। এটি জালালাবাদ শহরের পূর্বে অবস্থিত। ২০১২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১৮০,০০০ জন এর মত। যার মধ্যে শতভাগাই পশতুন সম্প্রদায়ের লোকজনের বসবাস।
খগয়ানি জেলা (নঙ্গারহার)
খগয়ানি (, ) আফগানিস্তানের নঙ্গারহার প্রদেশের দক্ষিণে অবস্থিত একটি জেলা। এটি মুলত পাকিস্তান সীমান্তে অবস্থিত একটি জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১৪৬,৮৫২ জন এর মত। যার মধ্যে শতভাগাই পশতুন সম্প্রদায়ের লোকজনের বসবাস। জেলাটির কেন্দ্রীয় শহরের নাম হচ্ছে কাগা (অথবা কাজহা) নামক গ্রাম। জেলাটিতে গভর্নর অফিস, জেলা আদালত, জেলা হাসপাতাল, এবং অন্যান্য সরকারি সংস্থার অফিস কাগাতে রয়েছে। কাগা জেলাটির প্রধান অর্থনৈতিক কেন্দ্র হিসেবে বিবেচিত; তবে ওয়াজির দ্বিতীয় বৃহত্তম বাজার এলাকা হিসেবে স্থান দখল করে আছে। সম্প্রতি, পাবেদ রাস্তা দিয়ে কালা শহর জালালাবাদ শহরের সাথে সংযুক্ত হয়েছে। এছাড়াও কাগের পাশ্ববর্তী একটি সড়কপথের রাস্তার সাথে ওয়াজিরিও সংযুক্ত হয়েছে।
সার্ভাইভার সিরিজ (১৯৯৭)
সার্ভাইভার সিরিজ ১৯৯৭ হলো পেশাদারি কুস্তির একটি পে-পার-ভিউ ইভেন্ট। যেটি নভেম্বর ৯, ১৯৯৭ সালে ডাব্লিউডাব্লিউএফ কর্তৃক আয়োজিত হয়। এই ইভেন্টটি মন্টল ব্রাডলি'র ক্যারাটে ফাইটার দের দ্বারা পরিবেশিত হয়।
ইভেন্টটির মেইন ইভেন্টে শন মাইকেলস এবং ব্রেট হার্ট ডাব্লিউডাব্লিউএফ ওয়ার্ল্ড হেবিওয়েট চ্যাম্পিয়নশীপের জন্য মুখোমুখি হয়। যেটি বহুল বিতর্কিত মন্ট্রিয়ল স্ক্রিউজব এর মাধ্যমে শেষ হয়।
এ শন মাইকেলস দ্য আন্ডারটেকার কে সর্বপ্রথম হেল ইন অ্যা সেল ম্যাচে হারিয়ে ব্রেট হার্ট এর ডাব্লিউডাব্লিউএফ ওয়ার্ল্ড হেবিওয়েট চ্যাম্পিয়নশীপ এর জন্য নাম্বার ওয়ান কন্টেনডার নির্বাচিত হয়।
মেইন ইভেন্টে মুখোমুখি হয় শন মাইকেলস এবং ব্রেট হার্ট ডাব্লিউডাব্লিউএফ ওয়ার্ল্ড হেবিওয়েট চ্যাম্পিয়নশীপের জন্য। ম্যাচের একপর্যায়ে মাইকেলস হার্টকে তার নিজের সাবমিশন হোল্ড "Sharpshooter" লক করলে ম্যাচ অফিশিয়াল আর্ল হেবনার ভিন্স ম্যাকমোহানের নির্দেশ অনুযায়ী বেল বাজিয়ে দেয় এবং মাইকেলস কে বিজয়ী ঘোষণা করে। যদিও হার্ট ট্যাপআউট করে নি। এই ঘটনাটি মন্ট্রিয়ল স্ক্রিউজব নামে পরিচিতি পায়। তারপর এরকম সিদ্ধান্তের কারনে হার্ট ডাব্লিউডাব্লিউএফ ছেড়ে চলে যায়। এবং তাকে ২০০৬ সালের আগ পর্যন্ত আর ডাব্লিউডাব্লিউই তে দেখা যায় নি। ২০১০ সামারস্লামে হার্ট তার সর্বশেষ ম্যাচ খেলে।
মন্ট্রিয়ল স্ক্রিউজবের পরে ব্রেট হার্ট ডাব্লিউডাব্লিউএফ ছেড়ে চলে যায় এবং ডাব্লিউসিডাব্লিউ তে আসে। যেখানে সে ২ বার ওয়ার্ল্ড হেবিওয়েট চ্যাম্পিয়ন, ৪ বার ইউনাইটেড স্টেটস চ্যাম্পিয়ন এবং ১ বার ট্যাগ টিম চ্যাম্পিয়ন হয় ২০০০ সালে তার অবসরগ্রহণের পূর্ব পর্যন্ত।
সার্ভাইভার সিরিজের পরে শন মাইকেলস তার চ্যাম্পিয়নশীপের তৃতীয় রাজত্ব চলায়। এরপর সে ক্যান শামরক এর সাথে ফিউড শুরু করে। এ সে ক্যান এর মুখোমুখি হয়। কিন্তু ম্যাচটি ডি-জেনারেশন এক্স সদস্যদের হস্তক্ষেপের ফলে ডিসকোয়ালিফাই হয়ে যায় এবং মাইকেলস তার টাইটেল রিটেইন করে। মাইকেলস তার টাইটেলটি রেসেলম্যানিয়া ১৪ তে স্টোন কোল্ড স্টিভ অস্টিন এর কাছে হারায় এবং অবসর গ্রহণ করে। মূলত ১৯৯৮ রয়্যাল রাম্বালে দ্য আন্ডারটেকার এর সাথে কাসকেট ম্যাচ খেলার সময় পিঠের ইঞ্জুরিতে পড়ে যার ফলে ২০০২ সালের আগ পর্যন্ত সে রেসলিং করতে পারে নি।
স্যালি ফিল্ড
স্যালি মার্গারেট ফিল্ড (; জন্ম: ৬ নভেম্বর ১৯৪৬) হলেন একজন মার্কিন অভিনেত্রী ও পরিচালক। তিনি দুটি একাডেমি পুরস্কার, তিনটি প্রাইমটাইম এমি পুরস্কার, দুটি গোল্ডেন গ্লোব পুরস্কার, একটি স্ক্রিন অ্যাক্টরস গিল্ড পুরস্কারসহ একাধিক পুরস্কার অর্জন করেছেন এবং একটি টনি পুরস্কার ও দুটি বাফটা পুরস্কারের মনোনয়ন লাভ করেছেন।
ফিল্ড টেলিভিশনের পর্দায় অভিনয় দিয়ে তার পেশাদার কর্মজীবন শুরু করেন। তিনি স্বল্পদৈর্ঘ্য সিটকম "গিজেট" (১৯৬৫-১৯৬৬), "দ্য ফ্লাইং নান" (১৯৬৭-১৯৭০) ও "দ্য গার্ল উইথ সামথিং এক্সট্রা" (১৯৭৩-১৯৭৪) দিয়ে তার অভিনয়ের যাত্রা শুরু করেন। ১৯৭৬ সালে টেলিভিশন মিনি ধারাবাহিক "সাইবিল"-এ মাল্টিপল পার্সোনালিটি ডিজঅর্ডারে ভোগা এক নারী চরিত্রে অভিনয় দিয়ে তিনি প্রসংসিত হন এবং এই কাজের জন্য তিনি সীমিত ধারাবাহিক বা টিভি চলচ্চিত্রে শ্রেষ্ঠ মুখ্য অভিনেত্রী বিভাগে প্রাইমটাইম এমি পুরস্কার লাভ করেন। তার চলচ্চিত্রে অভিষেক হয়েছিল "মুন পাইলট" (১৯৬২) চলচ্চিত্রে অতিরিক্ত শিল্পী হিসেবে, তবে ১৯৭০-এর দশকে "স্টে হাংরি" (১৯৭৬), "স্মোকি অ্যান্ড দ্য ব্যান্ডিট" (১৯৭৭), "হিরোজ" (১৯৭৭), "দ্য এন্ড" (১৯৭৮) ও "হুপার" (১৯৭৮) চলচ্চিত্রের কেন্দ্রীয় চরিত্রে অভিনয় করে তিনি সফলতা অর্জন করেন। ১৯৭৯ সালে "নর্মা রাই" ও ১৯৮৪ সালে "প্লেসেস ইন দ্য হার্ট" চলচ্চিত্রে অভিনয় করে দুবার শ্রেষ্ঠ অভিনেত্রীর জন্য একাডেমি পুরস্কার অর্জনের পর ১৯৮০-এর দশকে তার কর্মজীবন আরও ব্যপ্তি লাভ করে। তিনি ১৯৮০-এর দশকে "স্মোকি অ্যান্ড দ্য ব্যান্ডিট টু" (১৯৮০), "অ্যাবসেন্স অব ম্যালিস" (১৯৮১), "কিস মি গুডবাই" (১৯৮২), "মার্ফিস রোম্যান্স" (১৯৮৫), "স্টিল ম্যাগনোলিয়াস" (১৯৮৯) এবং ১৯৯০-এর দশকে "মিসেস ডাউটফায়ার" (১৯৯৩) ও "ফরেস্ট গাম্প" (১৯৯৪)-এর মত ব্যবসাসফল চলচ্চিত্রে অভিনয় করেন।
চকরিয়া সরকারি কলেজ
চকরিয়া সরকারি কলেজ (চকরিয়া সরকারি বিশ্ববিদ্যালয় কলেজ) বাংলাদেশের কক্সবাজার জেলার একটি শিক্ষা প্রতিষ্ঠান।
চকরিয়া সরকারি কলেজ চকরিয়া উপজেলার লক্ষ্যারচর ইউনিয়নের ০৫ নং ওয়ার্ডে অবস্থিত।
চকরিয়া সরকারি কলেজ ১৯৬৮ সালে প্রতিষ্ঠিত হয়। অত্র কলেজ নির্মাণে প্রথমে আনোয়ার হোসেন চৌধুরী ও আলহাজ্ব রফিক আহমদ চৌধুরী জমি দান করেন এবং স্থাপনের পরিকল্পনা নেন।
অত্র কলেজে ৩টি প্রশাসনিক ও একাডেমিক ভবন রয়েছে।
কলেজের বর্তমান পাশের হার ৭৩%।
ট্যান্ডি নিউটন
মেলানি ট্যান্ডিউই "ট্যান্ডি" নিউটন (; জন্ম: ৬ নভেম্বর ১৯৭২) হলেন একজন ইংরেজ অভিনেত্রী। তিনি একাধিক ব্রিটিশ ও মার্কিন চলচ্চিত্রে কেন্দ্রীয় চরিত্রে অভিনয় করেছেন। তার অভিনীত উল্লেখযোগ্য চলচ্চিত্র ভূমিকাসমূহ হল "বিলাভড" (১৯৯৮)-এ নাম ভূমিকা, "মিশন: ইম্পসিবল টু" (২০০০)-এ নিয়া নর্ডফ, "ক্র্যাশ" (২০০৪)-এ ক্রিস্টিন, "দ্য পারসুইট অব হ্যাপিনেস" (২০০৬)-এ লিন্ডা, "নরবিট" (২০০৭)-এ কেট টমাস, "২০১২" (২০০৯)-এ লরা উইলসন, "ফর কালারড গার্লস" (২০১০)-এ ট্যাঞ্জি অ্যাডর্স এবং "সলো: আ স্টার ওয়ার্স স্টোরি" (২০১৮)-এ ভ্যাল। "ক্র্যাশ" চলচ্চিত্রে অভিনয়ের জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন।
২০১৬ সালে থেকে তিনি এইচবিওর বিজ্ঞান কল্পকাহিনীমূলক পশ্চিমা ধাঁচের টিভি ধারাবাহিক "ওয়েস্টওয়ার্ল্ড"-এ সেন্টিয়েন্ট অ্যানড্রয়েড ম্যাডাম মেভ মিলে চরিত্রে অভিনয় করছেন। এই কাজের জন্য তিনি নাট্য ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার অর্জন করেছেন এবং ক্রিটিকস চয়েস পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেছেন। এছাড়া তাকে বিবিসি ওয়ানের ধারাবাহিক "লাইন অব ডিউটি"-এর চতুর্থ মৌসুমে ডিসিআই রোজ হান্টলি চরিত্রে অভিনয় করতে দেখা যায়।
সেনানি আন্তর্জাতিক বিমানবন্দর
সেনানি আন্তর্জাতিক বিমানবন্দর (ইন্দোনেশিয়া: সেনানি আন্তর্জাতিক বিমানবন্দর) (আইএটিএ: ডিজেজে, আইসিএও: ওয়াজেজ)) নিউ গিনি দ্বীপে অবস্থিত ইন্দোনেশিয়ার পাপুয়া প্রদেশের রাজধানী জয়পুরা শহরের একটি বিমানবন্দর। এটি জয়পুরার শহর থেকে প্রায় ৪০ কিলোমিটার দূরে সেনানি জেলার শহরে অবস্থিত; নামটি 'সেনানি' নামে একটি হ্রদ থেকে নেওয়া হয়েছে। এটি ইন্দোনেশিয়ার পূর্বাঞ্চলীয় বিমানবন্দর। বিমানবন্দরটি পাপুয়া প্রদেশের বৃহত্তম বিমানবন্দর এবং পাপুয়া প্রদেশের গ্রামীন এলাকার প্রধান বিমানবন্দর। পূর্বে এটি একটি প্রথম শ্রেণীর বিশেষ বিমানবন্দর ছিল।
সেনানি বিমানবন্দর হোল্যান্ডিয়া'র (বর্তমানে জয়পুরা) বড় মার্কিন সুবিধাগুলোর একটি অংশ ছিল, যা দ্বিতীয় বিশ্বযুদ্ধের সময় জাপান থেকে ২২ এপ্রিল ১৯৪৪ সালে মার্কিন উভচর টাস্ক ফোর্স "অপারেশন রেকলেস" নামক কোড নামের অভিযান দ্বারা মুক্ত করেছিল।
এ অঞ্চলটি ১৯৪২ সালের এপ্রিল মাসে জাপানিরা দখল করে নেয় এবং ১০ অক্টোবর ১৯৪৩ সালের মধ্যে জাপানিরা দুটি রানওয়ে দিয়ে একটি বড় বিমানবন্দর চত্বর নির্মাণ করে: ৪,৫০০ ফুট পশ্চিমাঞ্চলীয় রানওয়ে এবং দক্ষিণ রানওয়ে ছিল ৬,২০০ ফুট x ৩৪০ ফুট। পশ্চিমে ২৪টি বৃহত্তর বোমারু বিমান রাখার স্থান ছিল এবং বিমানক্ষেত্রের পূর্বের অতিরিক্ত ২৭ বোমারু বিমান রাখার স্থান ছিল। এছাড়া দুটি রানওয়ে ট্যাক্সিওয়ে দ্বারা সংযুক্ত। বিমানের সুরক্ষার জন্য ৪টি হালকা বন্দুক রয়েছে বিমানবন্দরে যা পরে হালনাগাদ করা হয়েছিল। মার্কিন বোমার হামলায় বিমানবন্দরটি ব্যাপকভাবে ক্ষতিকারক ছিল।
মার্কিনীদের দ্বারা নিয়ন্ত্রণকালে আবার বিমানবন্দরটির পুনর্নির্মাণ করা হয় এবং এটি একটি কমান্ড এবং নিয়ন্ত্রণ বেস হয়ে ওঠে এবং বিপুল সংখ্যক অপারেশন ইউনিট যোদ্ধাদের সাথে লড়াইয়ে মিশে যায় এবং এলাকা থেকে ভারী বোমা হামলা চালায় বিমানবাহিনী। মার্কিন সুবিধায় হল্যান্ডিয়া, সেনানি এবং সাইক্লপস এয়ারফিল্ডস নামে তিনটি বৃহৎ সামরিক বিমানবন্দর গঠিত হয় ।
বিমানবন্দরটি সমুদ্রতল থেকে ১৮৯ ফুট (৮৮ মিটার) উচ্চতায় অবস্থিত। এটি ১২/৩০ নির্দেশে একটি আস্ফাল্ট পৃষ্ঠের সাথে ৩,০০০ মিটার × ৪৫ মিটার (৯,৮৪৩ ফিট × ১৪৮ ফুট) পরিমাপের রানওয়ে নিয়ে গঠিত। সেনানি বিমানবন্দরে তিনটি এয়ারব্রিজ রয়েছে।
বিমানবন্দরটি নিউ গিনি দ্বীপের ইন্দোনেশীয় অংশে প্রবেশের প্রধান বিমানবন্দর হিসেবে কাজ করে। পাপুয়া প্রদেশের গন্তব্যগুলোর সাথে সংযোগকারী উড়ানগুলও এবং ইন্দোনেশিয়ার অন্যান্য অংশের সঙ্গে পাপুয়াকে যুক্তকারী উড়ানগুলও দ্বারা বিমানবন্দরটির উড়ান চলাচল বিভক্ত থাকে।
২০১২ সালের অক্টোবর মাসে পরিবহন মন্ত্রণালয় বিমানবন্দরের রানওয়ে দৈর্ঘ্য ৩,০০০ মিটার পর্যন্ত বাড়ানোর পরিকল্পনা করেছিল, সেই সঙ্গে রানওয়ের সমান্তরাল ট্যাক্সিওয়ে নির্মাণ এবং যাত্রীদের আগমন ও নির্গমনের জন্য যাত্রীবাহী টার্মিনালটি থেকে জেট সেতুগুলো সম্প্রসারিত করবে। ২০১৫ সালের শেষ নাগাদ বিমানবন্দরে সমস্ত পূর্বনির্ধারিত উন্নয়নগুলো অন্তর্ভুক্ত করা হয়েছে।
খামোশিয়া
খামোশিয়া () বিক্রাম ভাটের লেখা ২০১৫ সালের একটি রোমান্টিক এবং ভৌতিক উপধারার চলচ্চিত্র। ছবিটি পরিচালনা করেন নবাগত পরিচালক কারান দারা এবং প্রযোজনা সংস্থা ভিশেশ ফিল্মস এর ব্যনারে প্রযোজনা করেন মাহেশ ভাট ও মুকেশ ভাট।
চলচ্চিত্রটির মুখ্যভুমিকায় আলি ফাযাল, স্বপ্না পাব্বি এবং গুরমিত চৌধুরীকে দেখা যায়। চলচ্চিত্রটি ২৩ জানুয়ারি ২০১৫ তে মুক্তি পাওয়ার কথা থাকলেও ৩০ জানুয়ারি ২০১৫ তে মুক্তি পায়। বক্স অফিস ইন্ডিয়া চলচ্চিত্রটিকে মধ্যমানের বলে ঘোষণা করে। ২০১৪ সালের মাঝামাঝি সময়ে গুরমিত চৌধুরী, আলি ফাযাল এবংস্বপ্না পাব্বিকে প্রধান চরিত্রগুলোর জন্য চূড়ান্ত করা হয়। মে ২০১৪ তে জানা যায় গুরমিত চৌধুরী খল চরিত্রে অভিনয় করবেন। ২০১৪ সালের জুন মাসে অভিনেত্রী স্বপ্না পাব্বি তার অভিনয় জীবনে প্রথমবারের মতো কোন প্রযোজনা প্রতিষ্ঠানের সাথে চুক্তিবদ্ধ হন। ভিশেশ ফিল্মস তার সাথে তিনটি চলচ্চিত্রের জন্য চুক্তি করে। আলি ফাযাল তার এক সাক্ষাৎকারে বলেন তিনি চলচ্চিত্রটিতে একজন রোমান্টিক লেখকের ভূমিকায় অভিনয় করবেন। মাহেশ ভাট তার সাক্ষাৎকারে বলেন, রোমান্টিকতার সাথে সাথে ছবিটির একটি ভৌতিক দিক রয়েছে। গানগুলোর সুর করবেন অঙ্কিত তিওারি
প্রথম ধাপে ২০১৪ সালের ৫ই জুন ছবিটির শুটিং শুরু হয় এবং শেষ হয় একই বছরের আগস্ট মাসে। দ্বিতীয় ধাপে ২০১৪ সালের সেপ্টেম্বর মাসে ১৫ দিনের জন্য কাশ্মীরে শুটিং হলেও বন্যার কারণে তা দক্ষিণ আফ্রিকায় স্থানান্তরিত করতে হয়। ২০১৪ সালের ২১ অক্টোবর কেপ টাউনে শুটিং শুরু হয় এবং চলচ্চিত্রটিতে যে বনভূমি দেখা যায় এগুলো মূলত কেপ টাউনের।
খামোশিয়া চলচ্চিত্রের অফিশিয়াল ট্রেলার জনপ্রিয় ভিডিও শেয়ারিং প্ল্যাটফর্ম ইউটিউব এ প্রকাশ পায়। ভিডিওটিতে চলচ্চিত্রটির লোগো প্রকাশ করা হয়, পরিচয় করানো হয় চরিত্রগুলোর সাথে তবে পুরো ভিডিওজুড়েই ছিল শুধু আবহসঙ্গীত। চলচ্চিত্রটির গানগুলো মাটির নিচে প্রকাশ করা হয় এবং মাটির নিচে গান প্রকাশ করা প্রথম হিন্দি ছবি এটিই।
চলচ্চিত্রটির প্রচারের স্বার্থে প্রযোজকগণ একটি বই এবং ভিডিওগেম প্রকাশ করেন। বইটিতে খামোশিয়া এবং বিক্রম ভাটের আরও দুটি চলচ্চিত্রঃ- ১৯২০ এবং এর মূলগল্প রয়েছে। অন্যদিকে গেমটিতে রয়েছে বিভিন্ন চরিত্রের সাথে বিভিন্ন গল্প।
সাইদ কুয়াদ্রি এবং রশ্মি সিং কথায় খামোশিয়া চলচ্চিত্রের গানগুলোতে সুর করেন অঙ্কিত তিওয়ারি, জিৎ গাঙ্গুলী, নাভাদ জাফর এবং ববি ইমরান।
১০ ডিসেম্বর ২০১৪ তে মুক্তি পায় চলচ্চিত্রটির প্রথম গান "খামোশিয়া"। এতে কণ্ঠদেন অরিজিত সিং এবং সুর করেন জিৎ গাঙ্গুলী। 
১৯ ডিসেম্বর মুক্তি পায় দ্বিতীয় গান "তু হার লামহা"। এটিতেও কণ্ঠদেন অরিজিত সিং তবে সুর করেন ববি ইমরান।
এছাড়াও চলচ্চিত্রটির প্রয়োজনে মহল (১৯৪৯) এর "আয়েগা আনে ওয়ালা" গানটির স্বত্ব কিনে নেওয়া হয়।
"Mid-Day.com" এর শাক্তি শেটি খামোশিয়ার সাথে আলফ্রেড হিচকক এর "সাইকো ( Psycho)" এবং রবার্ট জেমেচকিস এর "হোয়াট লাইস বেনেয়াথ (What Lies Beneath)" এর সাথে কিছু মিল খুঁজে পান।
শানখলা উচ্চ বিদ্যালয়
'শানখলা উচ্চ বিদ্যালয় বাংলাদেশ এর হবিগঞ্জ জেলা এর চুনারুঘাট উপজেলার শানখলা ইউনিয়ন এর অন্তর্ভুক্ত একটি শিক্ষা প্রতিষ্ঠান।
স্থানীয় শানখলা ইউনিয়ন এর নামানুসারে বিদ্যালয় এর নামকরণ করা হয়।স্থানীয় শিক্ষার্জন এর প্রসার ঘঠানোর জন্য বাংলাদেশ সরকার এই বিদ্যালয় স্থাপন করে।
বিদ্যালয়ের পুরাতন মূল ভবন ব্যতিত এর পূর্ব পাশে ৯ কক্ষ বিশিষ্ট ৪ তলা ভবন বিদ্যামান।
খেলার মাঠ সহ ৬ কক্ষ বিশিষ্ট পুরাতন ছাত্রাবাস ও ৮ কক্ষবিশিষ্ট দোতলা ছাত্রাবাস বিদ্যমান।
বিদ্যালয়ের গ্রন্থাগারে প্রায় ১৫,০০০ বই রয়েছে।
প্রায় ২০ টি কম্পিউটার সম্বলিত একটি সু সজ্জিত কম্পিউটার ল্যাব রয়েছে।
এখানকার বিজ্ঞানাগার বেশ উন্নত যন্ত্রপাতি সমৃদ্ধ।
জুন স্কুইব
জুন লুইস স্কুইব (; জন্ম: ৬ নভেম্বর ১৯২৯) হলেন একজন মার্কিন অভিনেত্রী। ক্লিভল্যান্ড প্লে হাউজে প্রশিক্ষণ গ্রহণের পর ১৯৬০ সালে ইথেল মারম্যানের সাথে "জিপসি" নাটক দিয়ে তার ব্রডওয়ে মঞ্চে অভিষেক হয়। পরবর্তীকালে তিনি ব্রডওয়ে মঞ্চে সেরা সঙ্গীতনাট্য বিভাগে টনি পুরস্কার বিজয়ী "দ্য হ্যাপি টাইম" (১৯৬৮) ও "স্যাক্রিলেজ" (১৯৯৫) নাটকে অভিনয় করেন। ২০১৮ সালে "ওয়েট্রেস" নাটক দিয়ে তিনি পুনরায় ব্রডওয়ে মঞ্চে ফিরেন।
২০১৩ সালে আলেকজান্ডার পেইনের "নেব্রাস্কা" চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং স্যাটেলাইট পুরস্কার লাভ করেন।
স্কুইব ১৯২৯ সালের ৬ই নভেম্বর ইলিনয় অঙ্গরাজ্যের ভ্যান্ডালিয়ায় জন্মগ্রহণ করেন। তার মাতা জয়বেল ফোর্স (১৯০৫-১৯৯৬) এবং পিতা লুইস স্কুইব (১৯০৫-১৯৯৬)। তার মাতা ছিলেন একজন উচ্চাকাঙ্ক্ষী গলফার এবং খ্যাতনামা পিয়ানোবাদক। তিনি ১৯২০-এর দশকে নির্বাক চলচ্চিত্রসমূহের জন্য পিয়ানো বাজাতেন এবং পরবর্তীকালে পিয়ানো প্রতিযোগিতায় অংশগ্রহণ করে এবং ১৯৭৫ ও ১৯৭৬ সালে ওল্ড টাইম পিয়ানো প্লেইং বিশ্ব চ্যাম্পিয়নশিপ প্রতিযোগিতা জিতেন। তার পিতা বীমা ব্যবসায়ের সাথে জড়িত ছিলেন এবং দ্বিতীয় বিশ্বযুদ্ধে মার্কিন যুক্তরাষ্ট্রের নৌবাহিনীতে যোগ দিয়েছিলেন।
স্কুইব সেন্ট লুইস মুনিতে সঙ্গীতনাট্য মঞ্চে অভিনয় শুরু করেন এবং ক্লিভল্যান্ড প্লে হাউজ ও এইচবি স্টুডিও থেকে প্রশিক্ষণ লাভ করেন। ক্লিভল্যান্ড প্লে হাউজে তিনি "মার্সেই", "দ্য প্লেস দ্য থিং", "গুডবাই", "মাই ফেন্সি", "দি এয়ারেস", "ডিটেকটিভ স্টোরি", "অ্যান্টিগন", "লেডিস ইন রিটারমেন্ট", ও "ব্লুমার গার্ল" নাটকে অভিনয় করেন। তিনি অফ-ব্রডওয়ের ১৯৫৮ সালের "দ্য বয়ফ্রেন্ড" নাটকে ডুলসি চরিত্রে এবং ১৯৫৯ সালে "লেন্ড এন এয়ার" নাটকের পুনরুজ্জীবিতকরণে এলিজাবেথ অ্যালেনের সাথে শ্রেষ্ঠাংশে অভিনয় করেন। ইথেল মারম্যান অভিনীত "জিপসি" নাটকের মূল কাজে (১৯৬০) অভিনয়ের মধ্য দিয়ে তার ব্রডওয়েতে অভিষেক হয়। এতে তিনি স্ট্রিপার ইলেক্ট্রা চরিত্রে অভিনয় করেন। তিনি ১৯৬৮ সালে মঞ্চস্থ "দ্য হ্যাপি টাইম" নাটকে অভিনয় করেন, যা শ্রেষ্ঠ সঙ্গীতনাট্য বিভাগে টনি পুরস্কারের মনোনয়ন লাভ করে।
পরবর্তী সময়ে তিনি কয়েকটি বিজ্ঞাপন চিত্রে মডেল হিসেবে কাজ করেন। ১৯৯৫ সালে তিনি ব্রডওয়েতে "স্যাক্রিলেজ" নাটকে এলেন বার্স্টিনের সাথে অভিনয় করেন। ২০১২ সালে তিনি ডালাস থিয়েটার সেন্টারে মঞ্চস্থ "ডাইভিং দ্য এস্টেট" নাটকে অভিনয় করে ভূয়সী প্রশংসা অর্জন করেন। স্কুইব আলেকজান্ডার পেইনের "নেব্রাস্কা" চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং স্যাটেলাইট পুরস্কার অর্জন করেন। ২০১৫ সালে ক্লিভল্যান্ড প্লে হাউজ হল অব ফেমে তার নাম অন্তর্ভুক্ত হয়।
হংকং বিজ্ঞান জাদুঘর
হংকং বিজ্ঞান জাদুঘর () হংকংয়ের সিম শ শুই ইস্ট, কোওলুনের অবস্থিত বিজ্ঞান জাদুঘর। এটি হংকং ইতিহাস জাদুঘরের পাশে অবস্থিত।
১৯৭৬ সালে শহুরে পরিষদ কর্তৃক প্রথম জাদুঘরটির পরিকল্পনা শুরু হয়। ১৯৭৪ সালে উক্ত পরিষদ মার্কিন সংস্থা ই. ভেরমার জনসন এন্ড এসোসিয়েশনকে জাদুঘরের পরিকল্পনা করতে নিয়োগ দেয়। পরবর্তীতে আরো তিনটি নকশা: পশ্চিম অফিস নকশা, তোশিহিকো সাকো অ্যাসোসিয়েটস, এবং লেভি নকশা- কাজ ও প্রদর্শনীর জন্য ব্যবহার করা হয়। ১৯৮৬ সালে পরিষদটি হংকংয়ের স্থাপত্য ফার্ম পামার ও টার্নারকে জাদুঘরটির নকশা করার জন্য নিয়োগ দেয়। পরবর্তীতে এশিয়ার লাইটন কন্ট্রাক্টরস দ্বারা জাদুঘরটি নির্মিত হয়।
১৯৮৮ সালের মার্চ মাসে জাদুঘরটির নির্মাণ কাজ শুরু হয় এবং ১৯৯০ সালে তা শেষ হয়। এটি নির্মাণে প্রায় ৩৪০ মিলিয়ন হংকং ডলার খরচ হয়। গভর্নর ডেভিড উইলসন এবং শহুরে পরিষদ চেয়ারম্যান এইচ এম জি ফররসগেট ১৯৯১ সালে ১৮ই এপ্রিলে জাদুঘরটি উদ্বোধন করেন।
ক্যাথে প্যসিফিক বিমান সংস্থার প্রথম বিমান ডিসি৩ এয়ারলাইনার জাদুঘরটির ছাদ থেকে ঝুলন্ত।
শিশুদের মাঝে জনপ্রিয় হচ্ছে জাদুঘরটির কম্পিউটার অঞ্চল; একটি বাস্তব (কিন্তু নিশ্চল) মডেল গাড়ি জাদুঘরটিতে দর্শনার্থীদের জন্য রাখা হয়েছে। দর্শনার্থীরা বিভিন্ন ধরনের চ্যালেঞ্জ মোকাবেলা করে গাড়িটি চালানোর অভিজ্ঞতা অর্জনের সুযোগ পায়। এক্ষেত্রে বিশেষ স্টিমুলেশন ব্যবস্থা ব্যবহার করা হয়। একটি বাস্তব ছোট আকৃতির স্থির আকাশযানের রেপ্লিকা রয়েছে যেটির অভ্যন্তরে বিভিন্ন বিমানের ককপিট থেকে উড্ডয়নকালে ধারণকৃত ভিডিওচিত্র প্রদর্শিত হয়। জাদুঘরের ভেতরে একটি ছোট ক্যাফেতে রয়েছে হালকা বিশ্রাম ও নাস্তা-পাণীয় গ্রহনের সুবিধা।
প্রায় ৫০০টি প্রদর্শনী নিয়মিত স্থায়ী প্রদর্শন অঞ্চলে প্রদর্শিত হয়। এর মাঝে সবচেয়ে বিখ্যাত হলো ২২ মিটার উচ্চ টুইন-টাওয়ার জ্বালানি যন্ত্র, যা এই ধরনের টাওয়ারের মাঝে বিশ্বের সবচেয়ে বড়। মোট ১৮টি গ্যালারি আলো, শব্দ, গতি, বিদ্যুৎ এবং চুম্বকত্ব, গণিত, জীবন বিজ্ঞান, ভূগোল, আবহাওয়া, কম্পিউটার, পরিবহন, যোগাযোগ, খাদ্য বিজ্ঞান, শক্তি/শক্তি সংরক্ষণ এবং হোম প্রযুক্তিসহ বিজ্ঞান ও প্রযুক্তি বিষয়ক বিস্তৃত পরিসরকে আচ্ছাদন করে। অন্তত ৮০ শতাংশ প্রদর্শনী দর্শকদের হাতে কলমে জ্ঞান লাভের সুযোগ প্রদানের ব্যবস্থা করা হয়।
এছাড়াও জাদুঘরের দায়িত্বরত ব্যক্তিবর্গ দৈনিক বিভিন্ন প্রদর্শনী দেখান, যা মূলতঃ অল্প বয়সী দর্শকদের কথা মাথায় রেখে নকশা করা। শনিবার, রবিবার ও সরকারি ছুটির দিনগুলো ব্যতিত প্রতিদিন সকাল ১০টা থেকে সন্ধ্যা ৭টা পর্যন্ত জাদুঘরটি দর্শনার্থীদের জন্য উন্মুক্ত থাকে।
জাতিস্ংঘ কর্তৃক ২০১১-২০২০ সাল পর্যন্ত ""জাতিসংঘ জীববৈচিত্র্য দশক"" ঘোষণার পর হংকং বিজ্ঞান জাদুঘর একটি নতুন স্থায়ী গ্যালারি জীববৈচিত্র্য বিষয়ে প্রদর্শনীর জন্য উন্মুক্ত করে।
হুং হম স্টেশন এরং গণ ট্রানজিট রেল (এমটিআর) থেকে জাদুঘরটি হাঁটা দুরত্বেই অবস্থিত।
ব্রাউজার ইঞ্জিন
ব্রাউজার ইঞ্জিন () হলো প্রতিটি প্রধান ওয়েব ব্রাউজারের মূল সফটওয়্যার উপাদান। ব্রাউজার ইঞ্জিনের প্রাথমিক কাজ হলো এইচটিএমএল ডকুমেন্ট ও ওয়েব পৃষ্ঠার অন্যান্য রিসোর্সকে ব্যবহারকারীর যন্ত্রে একটি মিথষ্ক্রিয় চাক্ষুষ উপস্থাপনায় রূপান্তর করা।
ব্রাউজার ইঞ্জিন কোন স্বকীয় ও স্বাধীন কম্পিউটার প্রোগ্রাম নয়, কিন্তু বড় একটি প্রোগ্রামের গুরুত্বপূর্ণ একটি অংশ, যেমন, ওয়েব ব্রাউজার, যেখান থেকে এ শব্দগুচ্ছের ব্যুতপত্তি ( ইঞ্জিন শব্দটি গাড়ির ইঞ্জিনের উপমা)।
ব্রাউজার ইঞ্জিনের পাশাপাশি, দুই বা ততোধিক টার্মও প্রচলিত রয়েছে, যথাঃ লেআউট ইঞ্জিন and "rendering engine"। তাত্ত্বিকভাবে লেআউট ও রেন্ডারিং (অথবা পেইন্টিং) ভিন্ন ইঞ্জিন কর্তৃক নিয়ন্ত্রন করা যাবে। তবে বাস্তবিক ক্ষেত্রে, তারা একইসাথে আবদ্ধ থাকে এবং আলাদা খুব কমই বিবেচিত হয়।
লেআউট ও রেন্ডারিঙের সাথে সাথে, ব্রাউজার ইঞ্জিন ডকুমেন্ট সমূহের মধ্যে নিরাপত্তা নীতি জোরদার ও স্ক্রিপ্টে প্রকাশিত ডকুমেন্ট অবজেক্ট মডেল বা ডিওএম ডাটা গঠন বাস্তবায়ন করে। তারা হাইপারলিংক ও ওয়েব ফরমও নিয়ন্ত্রণ করে।
জাভাস্ক্রিপ্ট কোড এক্সিকিউট করা ভিন্ন একটি বিষয়, প্রায় প্রত্যাকটি প্রধান ব্রাউজার যার জন্যে আলাদা একটি জাভাস্ক্রিপ্ট ইঞ্জিন ব্যবহার করে। জাভাস্ক্রিপ্ট ভাষাটিই ব্রাউজারে ব্যবহার হওয়ার জন্যে তৈরি হয়েছিলো, কিন্তু এখন অন্যান্য ক্ষেত্রেও ব্যবহৃত হয়। তাই জাভাস্ক্রিপ্ট ইঞ্জিনকে ব্রাউজ্র ইঞ্জিন থেকে পৃথক করে রাখা হয়।
ওয়েব্ ব্রাউজার ছাড়াও এখন ব্রাউজার ইঞ্জিন অন্যন্য ক্ষেত্রে ব্যবহৃত হয়। উদাহরণস্বরূপ, ইমেইল ক্লায়েন্ট এইচটিএমএল ইমেইল দেখানোর জন্যে লাগে। ইলেকট্রন ফ্রেমওয়ার্ক, যেটির মূলে রয়েছে গুগল ক্রোমের দুটো ইঞ্জিন, অনেক এপ্লিকেশন নির্মানে ব্যবহার করা হয়।
অধিকাংশ ওয়েব পেজের লেআউট সাধারণত সিএসএস কর্তৃক ঠিক করা থাকে। প্রতিটি স্টাইল শিটই নিয়মের একটি ধারা, যেটি ব্রাউজার ইঞ্জিন অনুবাদ করে। উদাহরণস্বরূপ, কিছু রুল টাইপোগ্রাফি বিস্তারিত নির্দিষ্ট করে দেয়, যেমন ফন্ট, রং, এবং টেক্সটের আয়তন। ইঞ্জিন সকল সম্পর্কিত সিএসএস রুল একত্রিত করে, চাক্ষুষ উপস্থাপনার জন্যে সুনির্দিষ্ট গ্রাফিকাল সমন্বয় হিসেব করে। T
কিছু ইঞ্জিন পুরো রিসোর্স ডাউনলোড হওয়ার আগেই রেন্ডারিং শুরু করে। যেমন, অপেরার পূর্ববর্তী সংস্করণ যেগুলো প্রেস্টো ব্যবহার করতো, সেগুলোতে ছবি আসতো ধীরে ধীরে ভাঙা ভাঙা ভাবে।
যেহেতু ওয়েব প্লাটফরম একটি ওপেন স্ট্যান্ডার্ড, একাধিক ব্রাউজার ইঞ্জিন ইম্প্লিমেন্টেশন রয়েছে।
ইন্টারনেট এক্সপ্লোরার, মাইক্রোসফট আউটলুক, এবং অন্যান্য উইন্ডোজ এপ্লিকেশনে ব্যবহৃত ব্রাউজার ইঞ্জিন হলো ট্রাইডেন্ট। এর উন্নয়ন করেছে মাইক্রোসফট, যারা পরবর্তীতে মাইক্রোসফট এজ ওয়েব ব্রাউজারের জন্যে এজএইচটিএমএল ইঞ্জিনের উদ্ভাবন করে।
গেকো মোজিলা প্রকল্পের ব্রাউজার ইঞ্জিন, যেটি ফায়ারফক্স ওয়েব ব্রাউজার, মোজিলা থান্ডারবার্ড ইমেইল ক্লায়েন্ট, এবং সিমানকি ইন্টারনেট স্যুটে ব্যবহার করা হয়। গোয়ানা গেকোর একটি ফোর্ক, যেটি পেল মুন ব্রাউজারে ব্যবহার করা হয়।
ওয়েবকিট আগে মূলত গুগল ক্রোমে ব্যবহৃত হলেও, বর্তমানে এটি সাফারির ব্রাউজার ইঞ্জিন। ওয়েবকিটের শুরু কেএইচটিএমএলের এপল-ফোর্ক হিসেবে। গুগল পরবর্তীতে ওয়েবকিট ফোর্ক ব্লিংক উদ্ভাবন করে, যেটি বর্তমান গুগল কর্তৃক স্বকীয়ভাবে ডেভেলপ হচ্ছে।
ওয়েবকিট এবং ব্লিংক দুটোই অন্যান্য ব্রাউজারেও ব্যবহৃত হয়। এপ স্টোরের সমস্ত ওয়েব ব্রাউজারই ওয়েবকিট লেআউট ইঞ্জিন ব্যবহার করতে বাধ্য। যেমন- অপেরার ডেস্কটপ সংস্করণ ব্লিংক ব্যবহার করলেও, আইওএস সংস্করণ প্রেস্টো ব্যবহার করে। যাইহোক, পূর্বে অপেরা তাদের নিজস্ব প্রেস্টো ইঞ্জিন ব্যবহার করতো।
আতাহার আলী (বীর প্রতীক)
আতাহার আলী (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আতাহার আলী খানের জন্ম মানিকগঞ্জ জেলার সদর উপজেলার বারাইভিকরা গ্রামে। তাঁর বাবার নাম আলাদত খান এবং মায়ের নাম তোতা বেগম। তার স্ত্রীর নাম শিরিয়া বেগম। তাঁদের তিন মেয়ে ও এক ছেলে।
আতাহার আলী চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টরের অধীন ১০ নম্বর উইংয়ে (বর্তমান ব্যাটালিয়ন)। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ৬ নম্বর সেক্টরের সাহেবগঞ্জ সাবসেক্টরে। তিস্তা, পাটেশ্বরী, জয়মনিরহাট, রায়গঞ্জ ও ভূরুঙ্গামারীসহ আরও কয়েক স্থানে সাহসিকতার সঙ্গে যুদ্ধ করেন।
মুক্তিযুদ্ধের চূড়ান্ত পর্যায়ে, নভেম্বরের শেষের দিকে কুড়িগ্রাম জেলার নাগেশ্বরী উপজেলা সদরের উত্তর দিকে রায়গঞ্জ এলাকায় দুধকুমার নদের পশ্চিম পাশে ছিলো সীমান্ত এলাকা। সেখানে ছিল পাকিস্তান সেনাবাহিনীর শক্ত প্রতিরক্ষা অবস্থান। সেখানে মুক্তিযোদ্ধারা এগিয়ে যেতে থাকলেন পাকিস্তান সেনাবাহিনীর ক্যাম্প লক্ষ্য করে। তাঁরা কয়েকটি দলে বিভক্ত। একটি দলে আছেন আতাহার আলী। আক্রমণের নির্দিষ্ট সময় ছিলো শেষ রাত। আর কিছু সময়ের মধ্যেই তাঁরা পৌঁছে যাবেন নির্ধারিত স্থানে। অন্য দলগুলোরও নির্দিষ্ট সময়ের মধ্যে নিজ নিজ নির্ধারিত স্থানে পৌঁছার কথা। তারপর তাঁরা একযোগে আক্রমণ শুরু করবেন। আতাহার আলী ও তাঁর সহযোদ্ধারা তাঁদের নির্ধারিত স্থানে পৌঁছে প্রতিরক্ষা অবস্থান নিচ্ছেন। এমন সময় তাঁদের ডান দিকে হঠাৎ শুরু হয়ে গেল গোলাগুলি। শব্দে গোটা এলাকা প্রকম্পিত।
ডান দিকে রাতের আকাশ লাল বর্ণ ধারণ করল। নির্ধারিত সময়ের আগেই শুরু হয়ে গেল তুমুল যুদ্ধ। পাকিস্তানি সেনারা মুক্তিযোদ্ধাদের উপস্থিতি টের পেয়ে আক্রমণ করেছে। আতাহার আলী ও তাঁর সহযোদ্ধারা পাকিস্তানি প্রতিরক্ষা অবস্থান লক্ষ্য করে গুলি করতে থাকলেন। যুদ্ধ চলতে থাকল। মুক্তিযোদ্ধারা একটু একটু করে এগিয়ে যেতে থাকলেন সামনে। একসময় তাঁরা পাকিস্তানিদের প্রবল প্রতিরোধ উপেক্ষা করে পৌঁছে গেলেন পাকিস্তানি সেনাদের ক্যাম্পের কাছে। আতাহার আলী ও তাঁর সহযোদ্ধারা সাহসিকতার সঙ্গে পাকিস্তানিদের আক্রমণ মোকাবিলা করতে থাকলেন। সারা দিন যুদ্ধ চলল। রাতেও থেমে থেমে গোলাগুলি চলল। পরদিন সকাল হওয়ার আগেই পাকিস্তানি ক্যাম্প থেকে গুলির শব্দ নীরব হয়ে গেল। কিছুক্ষণ পর জানা গেল, পাকিস্তানি সেনারা নিহত ও আহত সঙ্গীদের ফেলে পালিয়ে গেছে।
এরপর আতাহার আলীসহ মুক্তিযোদ্ধারা ঢুকে পড়লেন পাকিস্তানি প্রতিরক্ষা অবস্থানের ভেতর। তখন পাকিস্তানি প্রতিরক্ষা অবস্থানের ভেতর পড়ে আছে কয়েকজন পাকিস্তানি সেনার লাশ। আহত কয়েকজন কাতরাচ্ছে। মুক্তিযোদ্ধাদের আক্রমণে তছনছ হয়ে গেছে পাকিস্তানিদের প্রতিরক্ষা।
আফতাব আলী
আফতাব আলী (জন্ম: ১ ডিসেম্বর, ১৯২৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক ও বীর উত্তম খেতাব প্রদান করে। তার গেজেট নম্বর ৩৬।
আফতাব আলীর জন্ম সিলেট জেলার গোলাপগঞ্জ উপজেলার ভাদেশ্বর দক্ষিণভাগ গ্রামে। বর্তমানে তিনি এখানেই বসবাস করেন। তাঁর বাবার নাম ইদ্রিস আলী ও মায়ের নাম জোবেদা খানম। তাঁর স্ত্রীর নাম তাহেরা খানম। তাঁর দুই ছেলে, পাঁচ মেয়ে।
আফতাব আলী সৈয়দপুর সেনানিবাসে ১৯৭১ সালে সুবেদার পদে কর্মরত ছিলেন। মার্চ মাসে তাঁর কোম্পানি ছিল পলাশবাড়ীতে। মুক্তিযুদ্ধ শুরু হলে তিনি ঝাঁপিয়ে পড়েন যুদ্ধে। প্রতিরোধ যুদ্ধ শেষে অবস্থান নেন রৌমারীতে। এপ্রিল মাসের ১৪ বা ১৫ তারিখে তিনি রৌমারী থানা দখল করেন। পাকিস্তান সেনাবাহিনী ও তাদের সহযোগীদের কাছে আফতাব আলী ছিলেন মূর্তিমান আতঙ্ক। অসংখ্য পাকিস্তান সমর্থককে প্রকাশ্যে গুলি করে শাস্তি দেন। জীবনের তোয়াক্কা না করে একের পর এক পাকিস্তানিদের বিপর্যস্ত করে দেন। তিন একবার আহত হন। তার দুই পায়ে চারটি গুলি লাগে। সুস্থ হয়ে পুনরায় যুদ্ধে ঝাঁপিয়ে পড়েন। দুঃসাহসী এই যোদ্ধা কখনো থেমে যাননি। মুক্তিযুদ্ধের পুরো সময় অদম্য সাহস ও বীরত্বের সঙ্গে লড়াই করেন। রৌমারী মুক্ত রেখে তিনি কিংবদন্তির যোদ্ধা হিসেবে পরিচিতি পান।
১৯৭১ সালে অক্টোবর মাসে কুড়িগ্রাম জেলার রৌমারী উপজেলার কোদাকাঠিতে মুক্তিবাহিনী ও পাকিস্তান সেনাবাহিনীর মধ্যে তুমুল মুখোমুখি যুদ্ধ হয়। মুক্তিবাহিনীর নেতৃত্বে ছিলেন আফতাব আলী। মুক্তিযোদ্ধারা কয়েকটি দলে বিভক্ত হয়ে তাঁর নেতৃত্বে বিপুল বিক্রমে যুদ্ধ করতে থাকলেন। বিকেল, সন্ধ্যা গড়িয়ে রাত হলো। পরদিনও যুদ্ধ চলল। তৃতীয় দিন দুপুরের পরে পাকিস্তান সেনাবাহিনীর দিক থেকে গোলাগুলি কমতে থাকল। রাতে একেবারে গোলাগুলি বন্ধ হয়ে গেল। সে সময় তারারশিপাড়া, খারুভাজ, চরসাজাই, ভেলামাঝী, শঙ্কর- মাধবপুর এবং দেউয়ারচর নিয়ে ছিল কোদালকাঠি ইউনিয়ন। ইউনিয়নের পাশ দিয়ে প্রবাহিত ছিল ব্রহ্মপুত্র নদ। এপ্রিল মাসের প্রথমার্ধে পাকিস্তান সেনাবাহিনীর তৃতীয় ইস্ট বেঙ্গল রেজিমেন্টের ডেলটা কোম্পানির একাংশ বিদ্রোহ করে সুবেদার আফতাব আলীর নেতৃত্বে বর্তমান গাইবান্ধা জেলার পলাশবাড়ী থেকে রৌমারীর চরাঞ্চলে অবস্থান নেয়। সেখানে আফতাব আলী তাঁর দলে স্থানীয় ছাত্র-যুবকদের প্রশিক্ষণ দিয়ে অন্তর্ভুক্ত করেন। তিনি আগস্ট মাসের প্রথমার্ধ পর্যন্ত গোটা রৌমারী এলাকা মুক্ত রাখতে সক্ষম হন। ৪ আগস্ট পাকিস্তানি সেনাবাহিনীর বিরাট একটি দল রৌমারী দখলের উদ্দেশ্যে কোদালকাঠিতে আক্রমণ করে। ব্যাপক আর্টিলারি গোলাবর্ষণে মুক্তিযোদ্ধারা বিপর্যস্ত হয়ে পড়েন। এই সুযোগে পাকিস্তানিরা কোদালকাঠি দখল করে। পাকিস্তান সেনাবাহিনী শক্তিতে ছিল মুক্তিযোদ্ধাদের কয়েকগুণ। সে জন্য আফতাব আলী তখনই পাকিস্তানি সেনাদের পাল্টা আক্রমণ না করে নিজেদের শক্তি বৃদ্ধির জন্য অপেক্ষা করতে থাকেন। কয়েক দিনের মধ্যেই মুক্তিবাহিনীর আরও কয়েকটি দল এসে শক্তি বৃদ্ধি করে। পাকিস্তান সেনাবাহিনী কোদালকাঠিতে অবস্থান নিয়ে রৌমারী দখলের চেষ্টা করতে থাকে। অন্যদিকে মুক্তিযোদ্ধারা তাদের সে প্রচেষ্টা প্রতিহত করতে থাকেন। দুই-তিন দিন পরপর সেখানে অনেক যুদ্ধ সংঘটিত হয়। এসব যুদ্ধে তিনি যথেষ্ট সাহস ও বীরত্ব প্রদর্শন করেন। তাঁর সাহসিকতায় পাকিস্তান সেনাবাহিনীর রৌমারী দখলের প্রচেষ্টা ব্যর্থ হয়ে যায়। দুই দিন তুমুল যুদ্ধের পর পাকিস্তানি সেনারা কোদালকাঠি অবস্থান ছেড়ে পালিয়ে যায়। এরপর গোটা রৌমারী এলাকা পুরোপুরি মুক্তাঞ্চলে পরিণত হয়।
আফজাল মিয়া
আফজাল মিয়া (জন্ম: অজানা - মৃত্যু: ১৯৯১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
আফজাল মিয়ার পৈতৃক বাড়ি গাজীপুর জেলার সদর উপজেলার ভারারুল গ্রামে। তাঁর বাবার নাম জমির উদ্দিন এবং মায়ের নাম জহুরা খাতুন। তাঁর স্ত্রীর নাম মরিয়ম আফজাল। তাঁদের এক ছেলে, দুই মেয়ে।
পাকিস্তান নৌবাহিনীতে চাকরি করতেন আফজাল মিয়া। ১৯৭১ সালের ফেব্রুয়ারি মাস থেকে ছুটিতে ছিলেন। মুক্তিযুদ্ধ শুরু হলে ভারতে গিয়ে যোগ দেন যুদ্ধে। পরে তাঁকে মুক্তিবাহিনীর নৌউইংয়ে অন্তর্ভুক্ত করা হয়। ১২ অক্টোবর মুক্তিবাহিনীর নৌউইং গঠিত হয়। নৌউইংয়ে অন্তর্ভুক্ত হওয়ার পর তিনি দুটি অপারেশনে অংশ নেন।
১৯৭১ সালের ১০ ডিসেম্বর খুলনার রূপসা নদীতে ভারতীয় জঙ্গিবিমান ভুলক্রমে মুক্তিবাহিনীর দুই জাহাজে বোমাবর্ষণ করে। এতে দুই জাহাজই বিধ্স্ত হয় এবং মুক্তিবাহিনীর নৌউইংয়ের অনেকে শহীদ ও আহত হন। এই বিমান হামলায় আফজাল মিয়াসহ কয়েকজন ভাগ্যক্রমে বেঁচে যান। সেদিন দুপুরে তিনটি জঙ্গিবিমান তাঁদের জাহাজের ওপর দিয়ে দক্ষিণ-পশ্চিমে সাগরের দিকে উড়ে যায়। জাহাজের নৌসেনারা বিমানগুলোকে শত্রু পাকিস্তানিদের বিমান মনে করে সম্ভাব্য হামলা মোকাবিলায় ক্যাপ্টেনের কাছে অনুমতি চাইলেও তিনি সে অনুমতি দেননি। ক্যাপ্টেন ছিলেন ভারতীয় নৌবাহিনীর। তিনি হয়তো ভেবেছিলেন, ঘটনার ওখানেই শেষ। কিন্তু তাঁর সেই ধারণা ছিল ভুল। পরে বিমানগুলো আবার পেছন দিক থেকে জাহাজ লক্ষ্য করে এগিয়ে আসে। খুব নিচু দিয়ে উড়ে এসে কোনো রকম সতর্কতা না দেখিয়েই পদ্মা ও পলাশে বোমাবর্ষণ করে। প্রথম হামলায়ই বিধ্স্ত পদ্মা। একটি গোলা এসে পড়ে পদ্মার ইঞ্জিন রুমে। পলাশেও বোমা পড়ে, তবে সচল ছিল। ওই অবস্থাই পলাশ এগিয়ে যেতে থাকে। একটু পর বিমানগুলো ফিরে এসে আবার পলাশে বোমাবর্ষণ করে। ভারতীয় জঙ্গিবিমান প্যানভেল জাহাজে বোমাবর্ষণ করেনি। পরে প্যানভেল জাহাজের নাবিকেরা আফজাল মিয়াসহ কয়েকজনকে উদ্ধার করে চিকিৎসার জন্য কলকাতায় পাঠায়। তাঁর একটি চোখ সম্পূর্ণ নষ্ট হয়ে যায়।
আফজাল মিয়াদের গানবোট দুপুরের মধ্যেই নির্বিঘ্নে পৌঁছে গেল রূপসা নদীতে, খুলনা শিপইয়ার্ডের কাছাকাছি। ওই গানবোটের সঙ্গে আছে আরও দুটি জাহাজ। তিনটির মধ্যে দুটি মুক্তিবাহিনীর, অপরটি ভারতীয় নৌবাহিনীর। মুক্তিবাহিনীর জাহাজের নাম ‘পদ্মা’ ও ‘পলাশ’; ভারতীয় জাহাজের নাম ‘আইএনএস প্যানভেল।’ তাঁরা যাচ্ছেন খুলনায় পাকিস্তানি নৌঘাঁটি দখলের জন্য। এ অপারেশনের সাংকেতিক নাম ‘অপারেশন হটপ্যান্টস।’ বহরের সামনে প্যানভেল, মাঝে কিছুটা দূরত্বে পদ্মা, পেছনে পলাশ। কোনো প্রতিরোধ ছাড়াই এগিয়ে যাচ্ছে জাহাজগুলো। আফজাল মিয়া পদ্মা জাহাজের আর্টিফিশার। সে দিন তিনি ইঞ্জিন রুমে নিজের কাজে ব্যস্ত।
এমন সময় গোটা জাহাজ কেঁপে উঠে ইঞ্জিনরুমে আগুন ধরে গেল। তিনি ছিটকে পড়লেন। যখন হুঁশ হলো তখন চোখে কিছু দেখতে পারছেন না। ক্ষতবিক্ষত আফজাল মিয়া অনেক কষ্টে ইঞ্জিনরুম থেকে বেরিয়ে এলেন ডেকে। সেখানে করুণ দৃশ্য। চিৎকার, চেঁচামেচি, দৌড়াদৌড়ি। নিহত সহযোদ্ধাদের লাশ পড়ে আছে। আহত সহযোদ্ধারা কাতরাচ্ছেন। অক্ষত সহযোদ্ধারা ছোটাছুটি করছেন পানিতে লাফিয়ে পড়ার জন্য। যে যেভাবে পারছেন নদীতে ঝাঁপিয়ে পড়ছেন জীবন বাঁচাতে। আহত আফজাল মিয়ার গোটা মুখমণ্ডল ও হাত-পা রক্তাক্ত। এর পর তিনি কীভাবে কখন নদীতে ঝাঁপিয়ে পড়েছেন নিজেও জানেন না। লাইফ জ্যাকেট পরা থাকায় নদীর পানিতে ভাসতে থাকলেন। তখনো ঠিকমতো দেখতে পারছেন না। অনেকক্ষণ পর দেখেন তিনি নদীর তীরে।